b"\n_START_ARTICLE_\nArquebisbat de Rosario\n_START_SECTION_\nTerritori\n_START_PARAGRAPH_\nL'arxidi\xc3\xb2cesi compr\xc3\xa8n quatre departaments de la prov\xc3\xadncia de Santa Fe: Belgrano, Iriondo, Rosario i San Lorenzo, a m\xc3\xa9s de parts dels departaments de Caseros i de Constituci\xc3\xb3n._NEWLINE_La seu arxiepiscopal \xc3\xa9s la ciutat de Rosario, on es troba la catedral de la Mare de D\xc3\xa9u del Roser._NEWLINE_El territori s'est\xc3\xa9n sobre 13.500\xc2\xa0km\xc2\xb2 i est\xc3\xa0 dividit en 123 parr\xc3\xb2quies.\n_START_SECTION_\nHist\xc3\xb2ria\n_START_PARAGRAPH_\nLa di\xc3\xb2cesi de Rosario va ser erigida el 20 d'abril de 1934 mitjan\xc3\xa7ant la butlla Nobilis Argentinae nationis del Papa Pius XI, prenent el territori de l'arxidi\xc3\xb2cesi de Santa Fe (avui arquebisbat de Santa Fe de la Vera Cruz), de la qual n'era origin\xc3\xa0riament sufrag\xc3\xa0nia._NEWLINE_El 5 de juliol de 1947, per efecte de la butlla Ut in cathedralibus del Papa Pius XII, s'institu\xc3\xad el cap\xc3\xadtol de la catedral._NEWLINE_El 12 d'agost de 1963 ced\xc3\xad una porci\xc3\xb3 del seu territori perqu\xc3\xa8 s'erig\xc3\xads el bisbat de Venado Tuerto, i contextualment va ser elevada al rang d'arxidi\xc3\xb2cesi metropolitana."